**Я на саначкі саджуся,
Ліха з горачкі качуся.
Хай ад снегу белая,
Затое дужа смелая!

Разагнаўся з горкі Міша,
Чэмпіёнам Міша стаў:
Гэтак бег, што нават лыжы
Па дарозе абагнаў!

Побач з домам, ля катка
Я зляпіў снегавіка.
З морквы зладзіў яму нос –
Атрымаўся дзед Мароз!

Вось і ў нашай хаце свята –
Надыходзіць Новы год.
Я жадаю маме з татам,
Каб жылі яны сто год!

З мамай елку аздабляем
Ды гірлянды падключаем.
Крыкнем “Елачка, гары!” –
Заміргаюць ліхтары!

Хай ліхтарыкі на елцы
Разгараюцца ярчэй!
Нашы мары ды жаданні
Хай збываюцца хутчэй!

Сённня свята ў нашай групе,
Мы на ранішнік ідзем.
Для дзядулечкі Мароза
Песні звонкія пяем!**

**Ў нашай залі тлум ды смех,
Не змаўкаюць спевы.
Наша елка лепш за ўсе,
Тут няма сумневаў.

Барадаты дзед Мароз
З белымі вусамі
Танчыць, нібы малады**, **Ды спявае з намі!

Мне бабуля строй пашыла,
Буду зайчыкам скакаць.
Ды шкада, што пазабыла
Зайчаняці моркву даць!**

 **Я – Снягурачка малая,
З Вамі ў хованкі згуляю.
А гарбату піць не стану,
Бо баюся, што растану!

Дачакацца не магу,
Як да елкі пабягу!
Там, напэўна, Дзед Мароз
Падарункі мне прынёс!

Мы прыпеўкі праспявалі
Строга па парадку.
Калі вы упадабалі –
Дайце нам аладку!**

***Пераклад Алены Церашковай***